Didysis kormoranas

Didysis kormoranas arba jūrkranklis, jūrų kranklys (Phalacrocorax carbo) – kormoraninių (Phalacrocoracidae) šeimos paukštis.

 Paplitimas 
Eurazijoje paplitęs nuo Ramiojo iki Atlanto vandenyno. Arealas šiaurėje siekia Kolos pusiasalį, Volgos žemupį, Kazachstaną, Baikalą, Amūro baseiną. Gyvena Šiaurės Amerikoje, Afrikoje, Australijoje ir Okeanijoje.

 Paplitimas Lietuvoje 
Lietuvoje aptinkamas eurazinis didžiojo kormorano (Phalacrocorax carbo sinensis) porūšis. Atskrenda kovą-balandį. Lietuvoje jie paplitę nevienodai ir didesnėje šalies dalyje jie negyvena arba labai reti, tačiau didelė didžiųjų kormoranų kolonija yra Juodkrantėje, bei Nemuno deltos regione. Nuo 1991 metų didieji kormoranai atsirado Aukštaitijos nacionaliniame parke, bet vasarą negausūs, didesnį jų būriai čia pasirodo rudenį prieš migraciją. Esama kai kuriuose kituose didesniuose Lietuvos ežeruose, tvenkiniuose (Kauno mariose), tačiau antroje vasaros pusėje sutinkami tik migruojantys paukščiai iš Skandinavijos bei kitų Baltijos šalių. Pastarieji apsistoja iki kelių mėnesių. Tuo metu Lietuvoje perėję paukščiai jau būna išskridę.

 Gyvenama aplinka 
Gyvena mišku apaugusiuose gėlavandenių telkinių pakraščiuose ir salose.

 Elgsena 
Dieną žvejoja pakrantėse, o naktį nakvoja medžiuose. Sudaro kolonijas. Kormorano plunksnos vandenyje greitai sušlampa, todėl paukštis jas džiovina stovėdamas išskleidęs sparnus. Lizdus suka medžiuose. Deda 3–5 pilkšvai melsvus kiaušinius.

 Mityba 
Gyvenantys Lietuvoje minta įvairaus dydžio žuvimis, bet dažniausiai smulkiomis 10–15 cm – pūgžliais, paprastosiomis kuojomis, ešeriais, grundalais rubuiliais, plekšnėmis, builiais. Didesnių rūšių žuvimis rečiau – lynais, paprastaisiais karpiais, upiniais ungurais, vėgėlėmis, europinėmis lydekomis. Mokslininkai, Lietuvoje tyrinėję šių paukščių mitybą, jų skrandyje yra aptikę 700 g lyną, bei vieno kormorano besimaitinančio žuvininkystės ūkio tvenkinyje – 600 g karpįgrynas.delfi.lt / Išskrodę kormoranus ir patikrinę jų skrandžio turinį labai nustebo | Karolis Baltaduonis, 2015 m. rugsėjo 19 d.. 

Anot Dr. Žilvino Pūčio, savo mokslinėje disertacijoje 6 metus tyrinėjusio šių paukščių mitybą Kuršių mariose, didieji kormoranai vieninteliai bent kiek reguliuoja invazinių grundalų rubuilių populiacijos paplitimą. Pagal mitybos svarbą grundalai rubuiliai jiems yra ketvirtojoje vietojeve.lt /  Kormoranų byla persikels į tarptautinį lygį | 2014-04-26, Irma DUBOVIČIENĖ, Respublika.lt].

Suaugęs didysis kormoranas per dieną sulesa 0,3 kg, kitais duomenimis 0,75 kg žuvies„Lietuvos fauna“: Paukščiai 1., Vilnius, „Mokslas“, 1991 m..

 Porūšiai 
Išskiriami šeši porūšiai. Anksčiau laikytas Phalacrocorax carbo lucidus porūšiu, dabar išskiriamas kaip atskira Phalacrocorax lucidus rūšimi. 
 Eurazinis didysis kormoranas (Phalacrocorax carbo sinensis); Porūšis išskiriamas pagal morfologinius požymius. Plačiai paplitę Eurazijoje – nuo Vakarų Europos, įskaitant Britų salas, Daniją, Nyderlandus ir iki pietų Kinijos, Taivano. Ilgai buvo manyta, kad šį porūšį iš Kinijos į Europą dėl jo puikių žuvies gaudymo savybiųyoutube.com / Didieji kormoranai – puikūs žvejai, XVI amžiuje atgabeno olandų pirkliai, bet pagal viduramžiais Vokietijoje tapytus paveikslus, kuriuose pavaizduoti didieji kormoranai, spėjimas, kad tai invazinė rūšis, buvo paneigtasPhalacrocorax carbo sinensis in Europe – indigenous or introduced? . Šis porūšis gyvena ir Lietuvoje.
 Atlantinis didysis kormoranas (Phalacrocorax carbo carbo); Išskiriamas pagal morfologinius požymius. Stambiausias rūšies porūšis, kartais pasitaiko iki 5,3 kg svorio. Savaime paplitęs šiaurės Atlanto vandenyno pakraščiuose – Šiaurės Amerikos žemyno šiaurės rytuose, Grenlandijoje, Islandijoje, Farerų salose, Britų salose, Skandinavijoje, Rusijai priklausančiame Kolos pusiasalyje.
 Marokinis didysis kormoranas (Phalacrocorax carbo maroccanus); Paplitęs Atlanto vandenyne palei Maroko ir Mauritanijos pakrantes.
 Japoninis didysis kormoranas (Phalacrocorax carbo hanedae); Paplitę Honšiu saloje.
 Australinis didysis kormoranas (Phalacrocorax carbo novaehollandiae); Savaime paplitę Australijoje, Tasmanijoje, Naujojoje Zelandijoje, Čatamo salose.
 Norveginis didysis kormoranas (Phalacrocorax carbo norvegicus)ec.europa.eu / Cormorant Ecology – FAQ; Pastaruoju metu pagal atliktus genetinius tyrimus, biologų išskiriamas šeštas porūšis.

 Eurazinio didžiojo kormorano (Phalacrocorax carbo sinensis) morfologija 
 kūno ilgis: 77–94 cm
 išskėstų sparnų, nuo vieno iki kito sparno galo atstumas: 121–149 cm
 patinų sparno ilgis 334–382 mm, arba vidutiniškai 358,5 mm
 patelių sparno ilgis 321–357 mm, arba vidutiniškai 335,0 mm
 patinėlių svoris: 1975–3180 g
 patelių svoris: 1673–2555 g
Gana didelis paukštis, patinėliai šiek tiek didesni ir sunkesni, nei jų patelės. Didžiojo kormorano plunksnų apdaras juodas, su žalsvu ir melsvu atspalviu. Viršugalvis ir kaklo šonai su baltomis plunksnomis. Snapas juodas, ilgas, su riestu galu. Kojos juodos.

 Didžiųjų kormoranų priešai 
Natūraliai gamtoje išskyrus žmones, jie neturi priešų, kurie reguliuoja jų gausumą. Bet retkarčiais didžiųjų kormoranų jauniklius, dar rečiau suaugusius paukščius susimedžioja paprastieji jūriniai ereliai. Šiaurės Vokietijoje jų kolonijas kartais nusiaubia Europoje gyvenanti invazinė rūšis – paprastieji meškėnai. Didžiųjų kormoranų lizdavietes kartais nusiaubia kiriniai (Laridae) ir varnų (Corvus) genties paukščiai, o įsikūrusiose ant žemės kolonijose – lapėsec.europa.eu / Cormorant Ecology – FAQ | Q: What are cormorants’ natural enemies?.

 Galerija 

 Šaltiniai 

 Nuorodos 

 delfi.lt / Kormoranai (Lietuvoje sukurtas dok. filmas)
 delfi.lt / Kaip tarė, taip ir padarė: dienos šviesą išvydo ilgai lauktas filmas apie kormoranus, Rūta Levickaitė, 2015 m. gegužės 26 d.
 birdlife.lt / Didysis kormoranas
 visitneringa.com / Garnių ir kormoranų kolonija prie Juodkrantės 
 birdlife.lt / Dėl kormoranų skaičiaus reguliavimo Lietuvoje 
 itis.gov / Phalacrocorax carbo (Linnaeus, 1758)
 iucnredlist.org / Phalacrocorax carbo
 hbw.com / Great Cormorant (Phalacrocorax carbo)
 ibc.lynxeds.com / Great Cormorant (Phalacrocorax carbo) 
 birdlife.org / Great Cormorant Phalacrocorax carbo 
 ec.europa.eu / Cormorant Ecology – FAQ
 int-res.com / Energy requirements of breeding great cormorants Phalacrocorax carbo sinensis
 web.tiscali.it / Sub-specific differentiation and distribution of Great Cormorant Phalacrocorax carbo in Europe
 arkive.org / Cormorant (Phalacrocorax carbo) 
 animaldiversity.org / Phalacrocorax carbo great cormorant
 nationalgeographic.com / May 29, 2015, Bird Feeders | Photograph by Abderazak Tissoukai, National Geographic Your Shot
 youtube.com / Cormorant Fishing in Guilin, China 鸕鶿捕魚
 google.co.uk / Great Cormorant

Kategorija:Irklakojiniai paukščiai